Senatorii din Comisia pentru cultura au adoptat marti, in unanimitate, un raport suplimentar de admitere cu amendamente a legii pornografiei, acestea fiind propuse de vicepresedintele Comisiei, democrat-liberalul Radu F. Alexandru, relateaza Agerpres.Senatorul a sustinut ca, prin amendamentele sale, sunt prevazute masuri care sa faciliteze autoritatilor "identificarea si controlul" site-urilor care isi asuma public promovarea pornografiei pe internet, considerand ca, prin acest control, ar putea fi redusa si productia autohtona de materiale pornografice, "in multe dintre acestea fiind implicati chiar minori".Potrivit acestuia, cuantumul autorizatiei de functionare a site-urilor care distribuie materiale pornografice va fi stabilit de minister."Persoanele care realizeaza site-uri prin intermediul carora sunt distribuite materiale pornografice sunt obligate sa le paroleze, iar accesul la acestea va fi permis numai dupa ce s-a platit o taxa pe minut de utilizare stabilita de realizatorul site-ului si declarat la organele fiscale. (...) Consider ca aceste site-uri, dincolo de promovare, sunt un stimulator al productiei autohtone de materiale pornografice. Aceasta productie ar putea fi descurajata prin controlul autoritatilor", a sustinut senatorul PDL.De asemenea, senatorul PDL a propus si aplicarea unei taxe suplimentare pentru accesul la materiale pornografice, care sa fie afisata pe factura de internet separat de abonamentul lunar, astfel incat parintii sa stie daca minorii au avut, fara acordul lor, acces la site-urile pentru adulti."De asemenea, fiindca am observat ca minorii au o mare dexteritate in a sparge codurile si in a intra in asa-zisele site-uri protejate, am propus si Ministerul ia in calcul includerea unei taxari suplimentare pentru accesul pe grila de programe a unei retele, taxa care sa fie adaugata automat abonamentului la cablu, in asa fel incat parintii, in momentul in care primesc factura, sa isi poata da seama ca fara acordul lor minorii au avut acces la astfel de materiale. Practic, am avut in calcul exemplul hotelurilor in care ai acces liber la o suma de canale, dar daca vrei sa intri pe programele pentru adulti trebuie sa platesti o taxa separata", a explicat acesta.Vicepresedintele Comisiei a adaugat ca nu a fost stabilit cuantumului taxei suplimentare, insa doreste ca acesta sa nu fie unul foarte mare."Nu imi imaginez ca propunerea mea va presupune costuri care sa reprezinte un efort din punct de vedere al bugetului. Nu am discutat despre costul taxei suplimentare. Am luat taxa in calcul nu ca pe o modalitate de descurajare, fiindca ar fi o taxa foarte mare, ci ca o maniera prin care parintii sa stie daca minorii au accesat astfel de programe", a mai spus Radu F. Alexandru.Potrivit proiectului initiat de Guvern, persoanele care realizeaza site-uri destinate exclusiv distribuirii de materiale pornografice sunt obligate sa le paroleze, iar accesul la acestea va fi permis numai dupa ce s-a platit o taxa pe minut de utilizare, declarata la organele fiscale.De asemenea, site-urile destinate distribuirii de materiale pornografice trebuie sa contina o atentionare cu privire la continutul acestuia, sa permita accesul persoanelor numai dupa o verificare a varstei acestora (materialele pornografice fiind destinate exclusiv persoanelor majore).Nerespectarea de catre furnizorii de servicii pentru internet a obligatiei de a bloca accesul la site-uri constituie contraventie si se sanctioneaza cu amenda de la 10.000 lei la 50.000 lei.Prin proiectul de lege se interzice realizarea si administrarea site-urilor pornografice avand caracter pedofil, zoofil sau necrofil, precum si distribuirea materialelor pornografice de acest fel prin intermediul sistemelor informatice.Totodata, racolarea, determinarea sau folosirea unei persoane majore lipsita de discernamant la comiterea unor acte cu caracter obscen, in scopul producerii de materiale pornografice, se pedepseste cu inchisoare de la 1 la 5 ani.Plenul Senatului a retrimis proiectul de lege la comisia de specialitate pentru intocmirea unui raport suplimentar la sfarsitul lunii martie a acestui an.Proiectul de lege urmeaza sa fie din nou dezbatut de plenul Senatului, ca prima Camera sesizata.